Τιγκράν Χαμασιάν

Ο Τιγκράν Χαμασιάν (αρμενικά: Տիգրան Համասյան‎, γεννηθείς την 17 Ιουλίου 1987) είναι ένας Αρμένιος πιανίστας της τζαζ. Παίζει κυρίως πρωτότυπες συνθέσεις που έχουν έντονη την επιρροή της αρμενικής λαϊκής παράδοσης, συχνά χρησιμοποιώντας τις κλίμακες και τους τρόπους της. Πέρα από την λαϊκή επιρροή, ο Τιγκράν είναι πολύ επηρεασμένος και από τις Αμερικάνικες παραδόσεις της τζαζ και σε κάποιο βαθμό, όπως στο δίσκο του Red Hail (Κόκκινο Χαλάζι), από την προοδευτική ροκ. Στο σόλο δίσκο του A Fable (Μύθος) φάνηκε η λαϊκή επιρροή της Αρμενίας. Ακόμα και στις πιο ανοιχτές συνθέσεις του και στις ερμηνείες των γνωστών κομματιών της τζαζ, οι αυτοσχεδιασμοί του συχνά περιέχουν διακοσμητικά στοιχεία που βασίζονται σε παραδοσιακές κλίμακες της Μέσης Ανατολής/Νότιας Δυτικής Ασίας.

 Ο Τιγκράν Χαμασιάν γεννήθηκε στο Γκιουμρί Αρμενίας. Οι πρόγονοί του κατάγονταν από την περιοχή του Καρς. Ο πατέρας του ήταν κοσμηματοπώλης και η μητέρα του σχεδίαζε ρούχα. Σε ηλικία τριών ετών άρχισε να παίζει μελωδίες στο πιάνο της οικογένειάς του, και στην ηλικία των 6 μπήκε σε ένα μουσικό σχολείο. Ως νεαρός ονειρευόταν μια σταδιοδρομία ως κιθαρίστας της τρας μέταλ.Σε ηλικία 9 ετών μελετούσε τη τζαζ, και στην εφηβεία του προσπάθησε να ενσωματώσει τις τοπικές λαϊκές μελωδίες σε αυτοσχεδιασμούς μορφής τζαζ. Σε αυτό το στάδιο, ο Χαμασιάν ήταν επηρεασμένος από τους Αρμένιους συνθέτες Αρνο Μπαμπατζάνιαν και Άβετ Τερτέριαν. Ο Χαμασιάν μαζί με τους γονείς του και την αδελφή του μετακόμισαν στο Γιερεβάν όταν ήταν περίπου 10, και, στη συνέχεια, στην Καλιφόρνια όταν ήταν 16. Επί του παρόντος κατοικεί στο Γερεβάν Αρμενίας. Ο Τιγκράν Χαμασιάν ηχογράφησε τον πρώτο του δίσκο με τίτλο World Passion (Παγκόσμιο Πάθος) σε ηλικία 18 ετών. Το 2013 πέρασε πολύ καιρό στην Αρμενία, και ανέπτυξε το ενδιαφέρον του για τη λαϊκή μουσική. 2002: 3ο Βραβείο στο Διεθνή Διαγωνισμό Πιάνο-Τζαζ Μάρτιαλ Σολάλ (Παρίσι). 2003: 1ο Βραβείο στο Jazz à Juan Révélations στην κατηγορία ενόργανη τζαζ. 2003: 1ο Βραβείο, Πρι των Κριτικών και του Κοινού, Διαγωνισμός πιάνου του φεστιβάλ Τζαζ του Μοντρέ. 2005: 3ο Βραβείο, Διαγωνισμός Πιάνο-Τζαζ της Μόσχας 2005: 1ο Βραβείο, 8ος Διαγωνισμός για Σολίστες της Τζαζ στο Μόνακο 2006: 1ο Βραβείο, Ινστιτούτο της Τζαζ Τελόνιους Μονκ. 2006: 2ο Βραβείο, Διεθνής Διαγωνισμός Πιάνο-Τζαζ Μάρτιαλ Σολάλ 2013: Βραβείο Βίλτσεκ για Δημιουργικότητα στη Σύγχρονη Μουσική 2016: Βραβεία Τζαζ ECHO Την άνοιξη του 2018, μέσω της Μουσικής Εκδοτικής Εταιρείας Τερέντιεβ, κυκλοφόρησε μία ψηφιακή έκδοση με τις παρτιτούρες 3 κομματιών για σόλο πιάνο, τα «Σπουδή No.1», «Μάρκος και Μάρκος» και «Λιλά». EP No. 1 (2011) Κυκλοφόρησε αποκλειστικά σε βινύλιο και ψηφιακές μεταφορτώσεις Ο Ποιητής - EP (2014) Για το Γκιουμρί (2018) 2010: Ραψωδία του Αμπού Νουβάς, με τον Νταφέρ Γιουσέφ (Δισκογραφική Τζαζλαντ) 2011: Γραμμές Της Καταπίεσης με τον Άρη Χόενιγκ (Ναίβ/AH-HA) 2012: Λιμπερέτο με τον Λαρς Ντάνιελσον (The Act Company) 2012: Λομπι με τον Στεφαν Γκαλάντ (Εκεί Έξω / Δισκογραφική Outnote) 2013: Jazz-Iz-Christ με τους Σερτζ Τανκιάν, Βάλερι Τολστώφ & Τομ Ντουπρέι 2013: Ο Κόσμος Αρχίζει Σήμερα με τους Ολιβιέ Μπογκέ, Σαμ Μινάιε & Τζεφ Μπάλαρντ (Νάιβ Τζαζ) 2014: Λιμπερέτο II με τον Λαρς Ντάνιελσον (The Act Compani) 2015: Αρχαίοι Μηχανισμοί με τον LV (Δισκογραφική Brownswood) 2016: Ατμόσφαιρες με τους Άρβε Ένρικσεν, Ελβίν Άαρσετ, και Γιαν Μπανγκ (ECM)